laion/Wikipedia-Exotic huggingface dataset:
Helping Hands...Live & Acoustic at the Masonic

Helping Hands...Live & Acoustic at the Masonic הוא אלבום ההופעה השמיני של להקת הת'ראש מטאל האמריקאית מטאליקה. ב-3 בספטמבר 2018 קיימה מטאליקה מופע צדקה במטרת גיוס כספים לארגון ללא מטרות רווח הכל בידיי (באנגלית: All Within My Hands; כשם השיר של הלהקה משנת 2003). במופע זה ביצעה הלהקה גרסאות אקוסטיות לשיריה וגרסאות כיסוי לשירי דיפ פרפל, נצרת, בוב סגר והסילבר בולט בנד ובלו אויסטר קאלט. האלבום לווה בווידאו קליפ של השיר "All Within My Hands" שהוקלט במופע. ג'יימס הטפילד – זמרה, גיטרת קצב קירק האמט – גיטרה מובילה, קולות רקע רוברט טרוחיו – גיטרת בס, קולות רקע לארס אולריך – תופים דייוויד פיליפס – גיטרת פלדה הוואית הנרי סלביה – קלידים קודי רודס – כלי הקשה אבי וינקור – מנדולינה, גיטרת קצב, קולות רקע גרג פידלמן – מיקסוס ג'ייסון גוסמן – הקלטה ראובן כהן – מאסטרינג מטאליקה, HELPING HANDS...LIVE & ACOUSTIC AT THE MASONIC, מטאליקה, ‏1 בפברואר 2019 (באנגלית) Chart History – Metallica, בילבורד, ‏12 במאי 2019 (באנגלית) מידע על האלבום Helping Hands...Live & Acoustic at the Masonic באתר MusicBrainz מידע על האלבום Helping Hands...Live & Acoustic at the Masonic באתר AllMusic האלבום Helping Hands...Live & Acoustic at the Masonic באתר Discogs האלבום Helping Hands...Live & Acoustic at the Masonic באתר יוטיוב
איגנץ ברנה

איגנץ ברנה (במקור עד 1879 בראון, בהונגרית: Barna Ignác;‏ ראצאלמש, 14 בנובמבר 1854 – בודפשט, 1 ביולי 1919) היה דוקטור למשפטים, יהודי-הונגרי, שופט בית המשפט העליון ההונגרי. איגנץ בראון נולד במשפחה יהודית כבנם של הסוחר יוז'ף בראון ושל יוזפה פרידברג. לאחר שסיים את לימודי המשפטים ובחינות הללשכת עורכי הדין קיבל הסמכה כעורך דין ב-1889. בנוסף לעיסוקו המשפטי, עבד כמורה לדיני מסחר ודיני שטרי חליפין באקדמיה למסחר של בודפשט. מאוחר יותר נכנס למערכת המשפט ובשנת 1899 התמנה לשופט של בית המשפט המחוזי בבודפשט ובשנת 1911 מונה לשופט בית המשפט העליון של הונגריה. בתפקיד זה מילא תפקיד גם באגף הכנת החוקים במשרד המשפטים, שם ביצע פעולות מצטיינות גם בדרגת יועץ שר. הוא פרסם מחקרים רבים בכתבי עת מקצועיים. אשתו הראשונה הייתה ז'ני (שרה) רוזנברג, לה נישא ב-1880. בבודפשט. רעייתו השנייה (לאחר שהתאלמן) הייתה מלאניה מרגיט שפיצר, איתה התחתן ב-1910 ביוז'פווארוש, בודפשט. חוק הסחר, 1875: XXXVI1L t.-c. (בודפשט, 1894) הצעת חוק על חברות ביטוח פרטיות (בודפשט. 1896) החוק האזרחי הגרמני. החוק הקיסרי מיום 18 באוגוסט ה-1896 (בודפשט. 1899). לקסיקון יהודי הונגרי. 1929. עורך פטר אויווארי. גישה מקוונת Adatai a Petőfi Irodalmi Múzeum katalógusában (נתוניו במאגרי המוזיאון הספרטתי פטפי) איגנץ בארנה באתר Arcanum Az engedélyt tartalmazó BM rendelet száma/évszáma: 49904/1879. Forrás: Névváltoztatási kimutatások 1879. év 1. oldal 4. sor "Születési bejegyzése a lovasberényi izraelita hitközség születési akv. 896/1854. folyószáma alatt". נבדק ב-2020-06-19. "Halotti bejegyzése a Budapest I. kerületi polgári halotti akv. 446/1919. folyószáma alatt". נבדק ב-2020-06-19. "Házasságkötési bejegyzése a pesti neológ izraelita hitközség házassági akv. 381/1880. folyószáma alatt". נבדק ב-2020-06-19. "Házasságkötési bejegyzése Spitzer Melánia Margittal a Budapest VIII. kerületi polgári házassági akv. 197/1910. folyószáma alatt". נבדק ב-2020-06-19.
טאטו גריגאלאשווילי

טָאטוֹ גְּרִיגָאלַאשְׁווִילִי (בגאורגית: ტატო გრიგალაშვილი; נולד ב-1 בדצמבר 1999) הוא ג'ודוקא גאורגי. גריגאלאשווילי זכה ארבע פעמים במדליות באליפות העולם בג'ודו מתוכן 3 מדליות זהב. הוא גם זכה שלוש פעמים במדליית זהב באליפות אירופה בג'ודו. טאטו גריגאלאשווילי, ברשת החברתית פייסבוק טאטו גריגאלאשווילי, ברשת החברתית אינסטגרם טאטו גריגאלאשווילי, באתר olympedia.org טאטו גריגאלאשווילי, באתר איגוד הג'ודו העולמי טאטו גריגאלאשווילי, באתר JudoInside.com "Tato Grigalashvili". JudoInside.com. נבדק ב-20 בנובמבר 2020. {{cite web}}: (עזרה)
אנטוניו ראדיץ'

אנטוניו ראדיץ' (נולד ב-16 ביוני 1987), הידוע יותר כאגדמטור (הגייה סרבו-קרואטית: [agad'mator̩]), הוא יוטיובר ושחמטאי קרואטי. יש לו את אחד מערוצי השחמט הפופולריים ביותר ביוטיוב, והוא היה יוטיובר השחמט הרשום ביותר מ-2018 ועד סוף 2021, אז עקפה אותו GothamChess. למרות שהוא אינו משתתף בהרבה טורנירי שחמט בינלאומיים, הוא פעיל בפלטפורמות השחמט המקוונות השונות, כולל Lichess ו-Chess.com. בערוץ שלו, ראדיץ' סוקר את משחקי הטורנירים האחרונים של שחקנים מובילים, משחקים היסטוריים והרכבי שחמט. מדי פעם הוא מציג משחקים מהירים משלו בזמן אמת, ששיחקו בליצים. ראדיץ' הוא תושב קריז'בצ'י, קרואטיה, והוצג לשחמט בגיל ארבע על ידי סבו אנטו קרנג'יץ', מאסטר FIDE. מאוחר יותר הוא הפסיק לשחק ולא חזר לשחמט עד שהיה בן 17 . ראדיץ' יצר את ערוץ היוטיוב שלו ב-2007 בזמן שעבד עם אביו, שעבד כצלם וידאו לחתונה, ופרסם סרטוני חתונה כדי לקדם את העסק שלהם. הוא החל לפרסם סרטוני שחמט בשנת 2016. לאחר שהגיע ל-20,000 מנויים, הוא עזב את עבודתו כמעצב גרפי לעסקי צילום החתונות של אביו כדי להתמקד בערוץ במשרה מלאה. כמעט כל הסרטונים של רדיץ' עוקבים אחר אותו פורמט: ניתוח מפורט של משחק שחמט אחד. הוא בדרך כלל מפרסם סרטונים חדשים על בסיס יומי וסוקר בעקביות משחקים מטורנירים גדולים תוך 24 שעות. רבות מהביקורות שלו על משחקים היסטוריים מאורגנות בסדרות; לדוגמה, משחקים מהמשחק באליפות העולם בשחמט 1921.[10] הסרטון הפופולרי ביותר שלו, שכותרתו "הקרבת המלכה הגדולה בתולדות השחמט", זכה למעל 7.4 מיליון צפיות נכון למרץ 2024. בסרטון הוא מנתח משחק בין ראשיד נז'מטדינוב לאולג צ'רניקוב מ-1962. ב-7 בפברואר 2021, הוא הפך ליוצר תוכן השחמט הראשון שחצה את רף מיליון המנויים. בשנת 2020, רדיץ' התחיל פודקאסט בשם The agadmator Podcast, שמתארח בערוץ היוטיוב שלו ובפלטפורמות שונות אחרות. יש לו גם ערוץ שני, "ערוץ אחר של אגדמטור" בו הוא משחק במשחקי וידאו, כלומר Hearthstone ו-Zelda II: The Adventure of Link. אנטוניו ראדיץ', ברשת החברתית פייסבוק אנטוניו ראדיץ', ברשת החברתית אקס (טוויטר) אנטוניו ראדיץ', ברשת החברתית אינסטגרם אנטוניו ראדיץ', סרטונים בערוץ היוטיוב אתר האינטרנט הרשמי של אנטוניו ראדיץ' (באנגלית)
דז'ה אגאי

דז'ה אגאי (במקור עד 1946 אדלר, בהונגרית: Ágai Dezső;‏ באנסקה ביסטריצה, 25 בפברואר 1900 – סגד, 28 בדצמבר 1980) היה משפטן יהודי-הונגרי, עורך דין, תובע (פרקליט), פרופסור וראש החוג למשפטים באוניברסיטת סגד. הוא היה אביה של אגנש אגאי (1932–2024), סופרת. דז'ה אדלר נולד במשפחה יהודית כבנם של דיולה אדלר (1874–1919), סוחר בירה ומסעדן, ושל רוזליה קליין (1878–1951). הוא השלים את בתי הספר היסודיים וחטיבת הביננים שלו בבית הספר העירוני בסגד, וסיים את בית הספר התיכון הממלכתי בסגד (1918). הוא המשיך את לימודיו באוניברסיטת (אז פרנץ יוזף) סגד, שם קיבל דוקטורט במשפטים ב-1925. שלוש שנים לאחר מכן עבר את בחינות הלשכה (עורך דין) והפרקליטות (תביעה כללית). בין 1925 לבין 1944, הוא היה עורך הדין של MSZDP כלומר המפלגה הסוציאל-דמוקרטית ההונגרית. במלחמת העולם השנייה הוא נלקח תחילה למחנות שירות העבודה (עבודות כפייה לגברים יהודים עבור הצבא ההונגרי) ולאחר מכן ב-1944 גורש למחנה הריכוז אושוויץ. הוא הצליח לשרוד וחזר הביתה בתום מלחמת העולם השנייה. בין השנים 1945–1948 היה היועץ המשפטי, התובע העירוני של מועצת העיר סגד (אז עיר של למעלה מ-200,000 תושבים), בין השנים 1948–1960 היה מרצה בכיר ופרופסור חבר באוניברסיטת סגד ובמחלקה לדיני מסחר ושטרות חליפין והמחלקה למשפט פיננסי של אוניברסיטת סגד. בין השנים 1960 לבין 1965 היה פרופסור באוניברסיטה וראש החוג. ב-31 ביולי 1930, בסגד, נשא לאישה את אתלקה הסנוש, בתם של סוחר העצים אדולף הסנוש ורוז'ה קאודֶרץ. רעייתו השנייה הייתה ארז'בט נויפלד (1911–1996). מסדר הכבוד למולדת סוציאליסטית (1968) מדליית יובל השחרור (1970) Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) "Elhunyt dr. Ágai Dezső". Délmagyarország. 70 (304): 5. 1980-12-30. (נפטר דז'ה אגאי) Kozák Péter: Ágai Dezső. www.kozakpeter.hu (פטר קוזאק: דז'ה אגאי ב"נקודת שם") Révai új lexikona I. (A–Baj). Főszerk. Kollega Tarsoly István. Szekszárd: Babits. 1996. ISBN 963-901-595-4 (הלקסיקון החדש של רוואי) המאגר הלאומי. דז'ה אגאי "Házasságkötési bejegyzése Hasznos Etelka Nettivel a szegedi polgári házassági akv. 463/1930. folyószáma alatt". "Házasságkötési bejegyzése Neufeld Erzsébettel a szegedi állami házassági akv. 594/1948. folyószáma alatt".
לוח השנה הסיני

לוח השנה הסיני הוא לוח שנה ירחי-שמשי המקובל בתרבות הסינית. בדומה ללוח העברי הלוח הסיני מכיל 12 חודשים המתחילים בכל מולד ירח. על מנת להתאים למחזור השמש, מוסיפים חודש אחד מדי 33 חודשים בממוצע. שנה סינית מתחילה בין חודש לחודשיים לפני שוויון האביב. אף על פי שסין של ימינו משתמשת בלוח הגרגוריאני, הלוח הסיני המסורתי שולט בחגים כגון ראש השנה הסיני, ופסטיבל הפנסים (אנ') וכן בחתונות, לוויות, מעבר דירה או פתיחת עסק. הלוח פותח בין השנים 476 ל-771 לפני הספירה, בתקופת האביב והסתיו של שושלת ג'ואו. שמות השנים סובבים במחזור בן שישים שנים: במחזור של שתים עשרה שנים, לכל שנה יש שם של חיה (על פי סימני שנים עשר המזלות). במחזור של עשר שנים לכל שנה יש סימן המהווה מעין מספור (עשרה סימנים שונים), ולכל שנתיים רצופות השנה נושאת שם שקשור לאחד מחמשת היסודות. לדוגמה, שנת 4681 (על פי מניין השנים הגרגוריאני חלה בין השנים 1984 ו-1985) הייתה השנה הראשונה במחזור 60 השנים, היא הייתה שנת 子甲 (עכברוש ג'יה). השנה הבאה שתהיה שנת עכברוש ג'יה, תהיה שנת 4741 (2044/5). ערך מורחב – ראש השנה הסינית ראש השנה הסינית, בסינית מסורתית 農曆新年 שהם הסימנים (מימין לשמאל) לשנה, חדשה, לוח שנה וחקלאות, (שנת לוח חקלאית חדשה) נקרא גם חג האביב וחג שנת הירח החדשה. את החג חוגגים מהיום הראשון של החודש הראשון של השנה החדשה ועד ה-15 בו. במהלך החג נערכות תהלוכות בהן רקדנים יוצרים צורת דרקון, חיה המביאה מזל טוב. את הריקודים מלווים כלי נגינה המנגנים בעוצמה רבה כולל הכאה על גונג ומצילתיים על מנת לגרש את השדים. הערה: הקשה על מספרי השנים שבטבלה מקשרת לערכי השנים הגרגוריאניות המתאימות תקופות חמה (לוח השנה הסיני) חג סירות הדרקון חג אמצע הסתיו מדיה וקבצים בנושא לוח השנה הסיני בוויקישיתוף לוח השנה הסיני, באתר אנציקלופדיה בריטניקה (באנגלית) לוח שנה, סיני, דף שער בספרייה הלאומית מידע על האסטרולוגיה הסינית הרצאה של נועם אורבך, דקה 36. ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
Nothing More

Nothing More (נאט'ינג מור) היא להקת רוק אמריקאית שהוקמה בשנת 2003 בסן אנטוניו, טקסס. בעשור הראשון שלה הלהקה לא נחלה הצלחה רבה, אך עם צאת אלבומה הרביעי ב-2014 החלה לזכות להכרה. היא מוגדרת כאחת מלהקות הרוק הפעילות הטובות והמצליחות בארצות הברית. Nothing More הוקמה בשנת 2003 על ידי המתופף (שבהמשך הפך לסולן) ג'וני הוקינס והגיטריסט מארק ווללונגה. עד שנת 2009 הלהקה הוציאה הוציאה שני אלבומים בהוצאה עצמית, אלבומים שלא זכו להצלחה ולא משכו את תשומת ליבן של חברות התקליטים הגדולות. השינוי המיוחל הגיע אחרי שהמתופף הוקינס החליט לשנות תפקיד בלהקה והפך רשמית לסולנה. יחד איתו, האלבום השלישי "The Few Not Fleeting" הצליח יותר מקודמיו והביא לכך שהלהקה הוחתמה בחברת התקליטים Eleven Seven (ששינתה בהמשך את שמה ל-Better Noise Music). הלהקה החלה לעבוד על אלבום הבכורה שלה בחברת תקליטים גדולה והעבודה עליו לקחה לה כחמש שנים. הפריצה האמיתית והגדולה של הלהקה הגיעה בשנת 2014, כ-11 שנים לאחר הקמתה. האלבום "Nothing More", אלבום הבכורה בחברת תקליטים שאינה עצמאית, הוליד שירים דוגמת "This Is the Time (Ballast)", "Mr. MTV" ו-"Jenny" שהפכו ללהיטים בתחנות רדיו אמריקאיות והובילו לכך שהלהקה החלה לזכות בפרסום ולצבור קהל מעריצים רב בכל רחבי ארצות הברית. האלבום הבא "The Stories We Tell Ourselves" יצא ב-2017 והיה מועמד לשלושה פרסי גראמי בקטגוריות אלבום הרוק הטוב ביותר, השיר הטוב ביותר והופעת הרוק הטובה ביותר עבור הלהיט "Go to War" (שגם הגיע למקום הראשון במצעד הרוק האמריקאי). האלבום כלל גם את השירים ""Do You Really Want It?", "Just Say When", "Let 'Em Burn" ואת "Don't Stop" - בו מתארח סולן להקת פאפא רוץ', ג'קובי שאדיקס. בזכות אלבום זה, הלהקה כבר החלה להיות מוגדרת כאחת מלהקות הרוק הטובות בארצות הברית והיא החלה לצבור קהל מעריצים בכל רחבי העולם. האלבום השישי "Spirits" יצא ב-2022 ולא הצליח לשחזר את ההצלחה האדירה של קודמו, אולם בינואר 2024 הלהקה שחררה את הלהיט "If It Doesn't Hurt" שהצליח להתעלות על "Go to War" והפך לשיר הרוק המושמע ביותר בארצות הברית (ובדומה אליו, גם הוא טיפס לפסגת מצעד הרוק האמריקאי). ביוני של אותה שנה הלהקה שחררה את אלבומה השביעי "CARNAL" הכולל גם שיתופי פעולה עם סולן להקת דיסטרבד דייוויד דריימן (בשיר "Angel Song") ועם סולן להקת I Prevail אריק ואנלרברגה (בשיר "House on Sand"). Shelter (2004) Save You/Save Me (2007) The Few Not Fleeting (2009) Nothing More (2014) The Stories We Tell Ourselves (2017) Spirits (2022) CARNAL (2024) מדיה וקבצים בנושא Nothing More בוויקישיתוף אתר האינטרנט הרשמי של Nothing More (באנגלית) Nothing More, ברשת החברתית פייסבוק Nothing More, ברשת החברתית אקס (טוויטר) Nothing More, ברשת החברתית אינסטגרם Nothing More, סרטונים בערוץ היוטיוב Nothing More, באתר אפל מיוזיק (באנגלית) Nothing More, באתר ספוטיפיי Nothing More, באתר סאונדקלאוד (באנגלית) Nothing More, באתר Last.fm (באנגלית) Nothing More, באתר AllMusic (באנגלית) Nothing More, באתר MusicBrainz (באנגלית) Nothing More, באתר דיזר Nothing More, באתר Yandex.Music (ברוסית) Nothing More, באתר Discogs (באנגלית) Nothing More, באתר Songkick (באנגלית) Nothing More, באתר Genius Nothing More, באתר בנדקמפ Nothing More, באתר בילבורד (באנגלית) Nothing More, באתר טיידל (באנגלית)
אונליין ואופליין

אונליין (Online) ואופליין (Offline) הם מונחים טכנולוגיים המתארים מצבי חיבור וניתוק. כיום, מונחים אלו מתייחסים לרוב לחיבור לאינטרנט, אך יכולים גם להתייחס לכל ציוד או יחידה תפקודית המחוברים למערכת גדולה יותר. במאה ה-19, המונח "אונליין" שימש בתעשיות הרכבת והטלגרף. מאז שנות ה-50, המונחים "אונליין" ו"אופליין" שימשו במחשוב לתיאור מצב חיבור או ניתוק של מכונות וציוד היקפי. בהקשר של מחשוב, המונחים מתארים האם מחשב או רכיב מחובר או מנותק ממערכת או רשת. אימייל אופליין: תוכנות אימייל כמו Microsoft Outlook יכולות לעבוד במצב אופליין כדי למנוע התחברות לשרתים ולספק גישה להודעות שהורדו מראש. ניגון מדיה אופליין: מכשירי ניגון מדיה כמו נגני MP3 יכולים לפעול ללא חיבור לאינטרנט או למערכת סנכרון. גלישה אופליין: דפדפני אינטרנט כמו Google Chrome יכולים לאפשר גלישה בעמודים שנשמרו מקומית כאשר אין חיבור לאינטרנט. אחסון אופליין: אחסון נתונים במחשב או במכשיר שאינם מחוברים למערכת אחרת עד שנעשה חיבור יזום. המונחים "אונליין" ו"אופליין" התרחבו לתחום היחסים הבינאישיים והחברתיים, ומשמשים לתיאור הבדל בין תקשורת מקוונת, המתקיימת באמצעות מחשבים ורשתות, לבין תקשורת פנים-אל-פנים. בנוסף, המונחים מתארים מצבים בהם אנשים או פעילויות מתרחשים או לא מתרחשים במרחב הדיגיטלי. מצב של חיבור קבוע לאינטרנט, או אונליין, יכול להשפיע על הפרטיות והביטחון של המשתמשים. התלות במערכות מקוונות עלולה לגרום לאובדן מידע ולפגיעה בתפקוד במקרה של תקלות או השבתות רשת. מסחר מקוון ואופליין: חנויות מקוונות מאפשרות רכישות דרך האינטרנט בעוד חנויות פיזיות דורשות הגעה פיזית. חינוך מקוון ואופליין: למידה מרחוק מתאפשרת באמצעות חיבור לאינטרנט, בעוד למידה בכיתה מתבצעת באופן פיזי. עבודה מקוונת ואופליין: עבודה מהבית דורשת בדרך כלל חיבור לאינטרנט לעומת עבודה במשרד. מערכות מחשוב: שרתים יכולים לפעול במצב אופליין לצורך תחזוקה. רשתות תקשורת: רשתות סלולריות או ספקיות אינטרנט מספקות שירותי אונליין, אך יכולות להתנתק במהלך תחזוקה או תקלה. אבטחת מידע: חיבור קבוע לאינטרנט מגדיל את הסיכון לפריצות והתקפות סייבר. תלות בטכנולוגיה: תלות מוגברת במערכות מקוונות עלולה לפגוע בתפקוד בעת תקלות. עם התקדמות הטכנולוגיה, גבולות האונליין והאופליין מיטשטשים, כאשר מכשירים רבים פועלים במצב היברידי. תחום ה-IoT (Internet of Things) מדגים את התפתחות הקישוריות התמידית, כאשר מכשירים רבים נשארים מחוברים לרשתות באופן מתמיד.
ראיד דקה

ראיד דקה (ערבית: رائد دقة) הוא ראש מועצת באקה אל-גרבייה. בבחירות לרשות המקומית ב-2019 נבחר בסבב שלישי מול אבו חוסיין גלאל עם רוב של 59.14%, זאת לאחר שבסבב השני אף אחד משניהם לא הצליח לעבור את רף 40% התמיכה ולאחר שבסיבוב הראשון התמודדו 8 מועמדים. דקה החליף בתפקיד את מורסי אבו מוך ולאחר בחירתו קרא לאחדות ביישוב ולהקמת קואליציה רחבה ברשות. דקה אישר כי קיבל שיחת טלפון מאבו חוסיין, שבמהלכה בירך אותו האחרון על הניצחון והודה בתבוסה ברוח ספורטיבית. בבחירות לרשות המקומית בפברואר 2024 התמודד מול מורסי אבו מוך וזכה ב-53.3% מהקולות. ביוני 2020 בעקבות מספר אירועי רצח ביישוב קרא לגרש את ארגוני הפשע מהיישוב וטען כי המשטרה מטפלת אחרת באירועים על רקע ביטחוני לעומת אירועי אלימות אחרים בחברה הערבית הפוגעים בביטחון האישי של תושבי היישוב. דקה אמר כי "המלחמה בפשיעה המאורגן אינה בידי הרשות המקומית, אלא בידי הגורמים בעלי הכלים, כלומר המשטרה, המשרד לביטחון פנים ומוסדות השלטון. שתיקתם מעניקה לגיטימציה לפושעים". בשנת 2021 נעצרו שני צעירים מהיישוב בחשד שאיימו על דקה על רקע סירובו לשפר את תנאי העבודה של אחיהם העובד ברשות. באוקטובר 2022 הותקף ובעקבות כך הושבתה העבודה ברשות לשעתיים. גיא ליברמן בשיחה אחד על אחד עם ראיד דקה, ראש עיריית באקה אלגרבייה, על עתיד התחבורה בעיר, סרטון בערוץ "נתיבי איילון בכל דרך שתבחרו", באתר יוטיוב (אורך: 10:07) ראש עיר חדש נבחר בישראל, באתר "סרוגים", 11 בדצמבר 2019 خلال تسلم الإدارة: رائد دقة يدعو لائتلاف شامل في بلدية باقة الغربية באתר arab48 (בערבית) באקה אל גרבייה: ראיד דקה ימשיך בתפקידו כראש העיר, באתר ynet, 28 בפברואר 2024 باقة الغربية: دعوات لإخراج المنظمات الإجرامية من المجتمع العربي באתר arab48 (בערבית) اعتقال شابين من باقة الغربية بشبهة تهديد رئيس البلدية באתר arab48 (בערבית) تهجم لفظي على رئيس بلدية أم الفحم واعتداء على رئيس بلدية باقة الغربية באתר arab48 (בערבית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
החלטה 611 של מועצת הביטחון של האו"ם

החלטה 611 של מועצת הביטחון של האו"ם, שהתקבלה ב-25 באפריל 1988, לאחר שנזכרה בהחלטה 573 (1985) לאחר שהתקבלה תלונה של תוניסיה נגד ישראל, המועצה גינתה את מבצע הצגת תכלית בתוניסיה ב-16 באפריל 1988, שבה ח'ליל אל-ווזיר, שלוחה. של הארגון לשחרור פלסטין ומייסד המפלגה הפוליטית של פתח, נרצח. המועצה תיארה את המתקפה כ"הפרה בוטה של האמנה", והפצירה במדינות החברות לנקוט צעדים כדי למנוע התקפות כאלה נגד הריבונות והשלמות הטריטוריאלית של כל המדינות. היא גם אישרה את נחישותה לנקוט בצעדים מתאימים ליישום ההחלטה הנוכחית, וביקשה מהמזכיר הכללי לדווח בדחיפות למועצה על כל התפתחויות חדשות במצב. ההחלטה, שלא האשימה במפורש את ישראל בתקיפה, התקבלה ברוב של 14 קולות בעד ללא מתנגדים, עם נמנעת אחת שהיא ארצות הברית. החלטה 611 של מועצת הביטחון של האום גינוי של האום על התקפת בסיס אש"ף בתוניסיה
סבסטיאן ת'יל

סבסטיאן ת'יל (בצרפתית: Sébastien Thill; נולד ב-29 בדצמבר 1993) הוא כדורגלן לוקסמבורגי המשחק בעמדת הקשר בסטאל ז'שוב. ת'יל התחיל את הקריירה שלו בקבוצת פטאניה המקומית אליה הצטרף בגיל 16. בשנת 2012 חתם בפרוגרס נידרקורן. ב-30 ביוני 2015 ערך את הופעת הבכורה שלו בזירה האירופית בתיקו 0-0 נגד שמרוק רוברס במסגרת מוקדמות הליגה האירופית. ב-4 ביולי 2017 הבקיע את שער הניצחון 1-2 נגד גלאזגו ריינג'רס שהיה הניצחון הראשון של הקבוצה בזירה האירופית. ב-5 בספטמבר 2020 הושאל לטמבוב מליגת העל הרוסית. ב-20 בינואר 2021 הושאל לעונה וחצי לשריף טירספול. ב-28 בספטמבר 2021 הבקיע בניצחון 1-2 נגד ריאל מדריד בסנטיאגו ברנובואו במסגרת שלב הבתים של ליגת האלופות. שער זה הפך את ת'יל לכדורגלן הלוקסמבורגי הראשון שמבקיע בשלב הבתים של ליגת האלופות אי פעם. במשחק שלאחר מכן הבקיע בכדור חופשי במשחק נגד אינטר. ביוני 2022 חתם בהנזה רוסטוק מהבונדסליגה השנייה. ב-31 באוגוסט 2023 שוחרר מהמועדון. ב-1 בספטמבר 2023 חתם בסטאל ז'שוב מליגת העל הפולנית עד לסיום העונה. ב-22 במאי 2024 האריך את חוזהו בשנתיים. ב-5 בספטמבר 2015 ערך את הופעת הבכורה שלו בנבחרת לוקסמבורג בניצחון 0-1 נגד מקדוניה הצפונית בו גם הבקיע את שער הבכורה שלו בנבחרת בדקה ה-92 של המשחק. שריף טירספול ליגת העל המולדובית: 2020/2021, 2021/2022 הגביע המולדובי: 2021/2022 סבסטיאן הוא בנו של כדורגלן העבר סרג' ת'יל ואחיהם של הכדורגלנים ונסן ואוליבייר. סבסטיאן ת'יל, באתר Transfermarkt סבסטיאן ת'יל, באתר Soccerway סבסטיאן ת'יל, באתר National Football Teams סבסטיאן ת'יל, באתר FootballDatabase.eu
ערד (אבן)

אבן ערד היא סוג של אבן טבעית המשמשת בבנייה ובקישוט. אבן זו מקורה באזור הנגב של ישראל ובפרט באזור העיר ערד משם גם נגזר שמה של האבן, והיא ידועה במראה הייחודי שלה ובאיכותה הגבוהה. מראה: אבן ערד מגיעה בצבע חום סגול עם גידים לבנים, וגם בגוון שחור עז בשילוב גידים לבנים. עמידות: חומר הגלם מאופיין בקדירות על מנת לתת גוון אחיד וללא חומרים זרים. האבן עמידה בתנאים חיצוניים קשים ובעלת עמידות גבוהה לשחיקה. שימושים: האבן משמשת לחיפוי קירות, ריצוף, קרקע ושבילים, ומציעה גימור ייחודי ואסתטי למשטחים שונים. סידן אוקסיד (CaO): 51.5% אלומיניום (Al): 0.8% נחושת (Cu): <0.01% ברזל (Fe): 0.9% מגנזיום (Mg): 0.7% זרחן (P): 0.3% סיליקון (Si): <0.01% אסתטיקה: המראה הטבעי והגוונים המגוונים של אבן ערד מאפשרים יצירת עיצובים במבנים ובשטחים חיצוניים. עמידות: העמידות הרבה של האבן הופכת אותה לבחירה מועדפת לאזורים חשופים לשחיקה ולפגעי מזג האוויר. תחזוקה: אבן ערד דורשת תחזוקה מינימלית וקל לנקותה ולשמור על מראה חדש לאורך זמן. משקל: אבן ערד יכולה להיות כבדה מאוד, מה שעשוי להקשות על השינוע וההתקנה שלה. בנייה מודרנית עושה שימוש רב באבן ערד, במיוחד בבניית בתים פרטיים, מבני ציבור, ופרויקטים אדריכליים הדורשים מראה טבעי ועמידות גבוהה. אבן ערד ידועה לא רק במראה האסתטי שלה אלא גם בתכונות הפיזיות שמקנות לה עמידות יוצאת דופן. אבן ערד משמשת בבנייה למטרות שונות, החל מחיפוי קירות פנימיים וחיצוניים ועד לשימושים דקורטיביים במדרגות ובריצוף. האבן זמינה במגוון רחב של גוונים וטקסטורות. מידע על האבן
מייקל אמיר מורייו

מייקל אמיר מורייו (בספרדית: Michael Amir Murillo; נולד ב-11 בפברואר 1996) הוא כדורגלן פנמי המשחק בעמדת המגן הימני באולימפיק מרסיי. מורייו התחיל את הקריירה שלו במחלקת הנוער של סן פרנסיסקו פנמה וערך את הופעת הבכורה שלו בקבוצה הבוגרת כשהיה בן 18. ב-25 באוקטובר 2015 מורייו הבקיע את שני השערים הראשונים שלו עבור המועדון בניצחון 2–1 על אליאנסה פנמה. ב-18 בפברואר 2017 מורייו הושאל לניו יורק רד בולס עד לסיום העונה. ב-29 ביולי 2017 הבקיע את שערו הראשון בקבוצה בניצחון 0-4 נגד מונטריאול אימפקט. ב-11 בנובמבר 2017 חתם על חוזה בקבוצה. ב-1 באוגוסט 2018 נכלל בנבחרת האולסטאר של ה-MLS לקראת משחק נגד יובנטוס והפך לפנמי הראשון שנכלל בנבחרת. ב-6 בדצמבר 2019 חתם באנדרלכט מליגת העל הבלגית. ב-23 בפברואר 2020 מורייו הבקיע את השער הראשון שלו בקבוצה בניצחון 1-3 נגד אויפן. ב-30 באוגוסט 2023 מורייו חתם בלאולימפיק מרסיי מליגת העל הצרפתית. בשנת 2016 מורייו זומן לסגל נבחרת פנמה. ב-15 במרץ 2016 ערך את הופעת הבכורה שלו בנבחרת בהפסד 1-0 לניקרגואה. בהופעה הבאה שלו בנבחרת הבקיע את שער הבכורה שלו בנבחרת בניצחון 0-2 נגד מרטיניק. מורייו השתתף עם הנבחרת 3 פעמים בגביע הזהב של CONCACAF, קופה אמריקה 2024 ומונדיאל 2018. סן פרנסיסקו קופה פנמה: 2015 ניו יורק רד בולס מגן האוהדים: 2018 אישיים משחק האולסטאר של ה-MLS: 2018 מדיה וקבצים בנושא מייקל אמיר מורייו בוויקישיתוף מייקל אמיר מורייו, באתר Transfermarkt מייקל אמיר מורייו, באתר Soccerway מייקל אמיר מורייו, באתר BDFutbol מייקל אמיר מורייו, באתר National Football Teams מייקל אמיר מורייו, באתר FootballDatabase.eu מייקל אמיר מורייו, באתר ESPN
קריסה (מחשוב)

קריסה (מחשוב) הוא אירוע שבו תוכנה או מערכת הפעלה מפסיקה לפעול כראוי ויוצאת מפעולה באופן בלתי צפוי. נפילה יכולה להתרחש בתוכנות יישומים, מערכות הפעלה או כתוצאה מתקלת חומרה. באגים בתוכנה: שגיאות בתכנות שגורמות לפעולה בלתי צפויה של התוכנה. גישה לזיכרון לא חוקי: ניסיון לגשת לזיכרון שאינו קיים או שאינו מורשה. פקודות לא תקינות: ביצוע פקודות לא חוקיות שגורמות לתוכנה להפסיק לפעול. תקלות חומרה: כשל ברכיבי החומרה כמו זיכרון, דיסק קשיח, או מעבד. נפילת תוכנה: מצב שבו יישום מסוים מפסיק לפעול. המשתמש יכול לסגור את היישום ולהפעילו מחדש. נפילת מערכת: מצב שבו מערכת ההפעלה מפסיקה לפעול, מה שגורם להשבתה מלאה של המחשב. במקרים כאלו נדרשת אתחול מחדש של המערכת. נפילה יכולה לגרום למערכת הפעלה להיכנס למצב של קריסת ליבה (kernel panic) או לשגיאת מערכת קטלנית (fatal system error). במקרים חמורים, נפילות יכולות לחשוף נתונים רגישים או לאפשר ביצוע קוד זדוני. נפילות בדרך כלל מדווחות למפתחים באמצעות מנגנונים שונים כמו דוחות קריסה, כדי שיוכלו לבדוק ולתקן את הבעיות הגורמות לנפילה. דוחות אלו מכילים מידע על המצב שבו התוכנה נפלה, מה שיכול לסייע בזיהוי ותיקון הבעיה. נפילות עשויות להיות בעלות השלכות אבטחה, כיוון שהן יכולות לחשוף נתונים רגישים או לאפשר ביצוע קוד זדוני. לעיתים, תוקפים יכולים לנצל באגים שגורמים לנפילה כדי להחדיר קוד זדוני למערכת. בדיקות תוכנה: ביצוע בדיקות יסודיות על התוכנה לפני שחרורה. עדכונים ותיקונים: שחרור עדכוני תוכנה ותיקונים לבאגים שהתגלו. שימוש במנגנוני גיבוי ושחזור: התקנת מנגנוני גיבוי ושחזור שיכולים להחזיר את המערכת למצב תקין במקרה של נפילה. תחזוקת חומרה: תחזוקה וגיבוי של מערך החומרה למניעת נפילות ותקלות במנגנוני החומרה. באג קראודסטרייק 2024: נפילה מפורסמת שהתרחשה בתוכנת האבטחה קראודסטרייק, שגרמה לתקלות נרחבות במערכות רבות ברחבי העולם. השביתה את העולם: חברת הסייבר שאחראית לתקלת המחשוב הענקית | כלכליסט, באתר calcalist, ‏2024-07-19
בקעת צין

בקעת צין (בערבית: التهامة, תעתיק מדויק: אלתהאמה) היא מקטע של נחל צין שבו זורם הנחל בתוך בקעה רחבת ידיים. כ-2 ק"מ מצפון-מזרח לקניון עין עבדת, לרגלי מדרשת בן-גוריון, יש בנחל צין תפנית בת כמעט 90 מעלות מכיוון צפון לכיוון מזרח. קטע זה של הנחל הוא הגבול הגאוגרפי בין הר הנגב התיכון להר הנגב הצפוני. מכאן ואילך מתרחב עמק הנחל לבקעה רחבה ביותר, היא בקעת צין. בקעת צין מפרידה בין אגפו הדרומי-מזרחי של קמר חתירה מצפון, למצוק הגיר האאוקני הלבן, הצונח מרמת עבדת אל עמק נחל צין, מדרום. מצוק זה, שמדרום לבקעת צין, נקרא מצוק הצינים, וממנו יוצאים הנחלים העיקריים המנקזים את רמת עבדת אל אפיק נחל צין: נחל דבשון, נחל זיק, נחל נחש צמא ונחל חווה. לאורך בקעת צין, בצמוד לאפיק נחל צין, נסללה דרך רכב בתוואי הדרך הקדומה דרב אלסלטאן. היא מטפסת במעלה צין, מבקעת צין אל שדה בוקר. לאורך מעלה צין עובר קטע מצינור הנפט אילת-אשקלון. במזרח הבקעה חוצה את נחל צין גשר מסילת הברזל אורון – הר צין, אחד הגשרים הגדולים בישראל. מדיה וקבצים בנושא בקעת צין בוויקישיתוף מסלולי הליכה בבקעת צין באתר ויקימסע תרשים נוף ארץ המכתשים באתר מו"פ מדבר וים המלח מנחם מרקוס, מדריך ישראל החדש, כרך 14 – הנגב הצפוני, הוצאת משרד הביטחון - ההוצאה לאור וכתר הוצאה לאור, 2001, עמ' 175